**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

06.11.2019 г. № 15560 гр. София

# **Съдържание:** Прекратяване на oбществена поръчка на договаряне без предварително обявление с предмет: **“Абонаментно обслужване и ремонт на асансьорни уредби в обект на ИА „Военни клубове и военно-почивно дело“ – Териториален отдел – Бургас – Военен клуб - Сливен“**

На основание чл. 22, ал. 1, т. 8 и чл. 110, ал. 1, т. 2 от Закона за обществените поръчки, Решение изх. № 12384/10.09.2019 г., за откриване на процедура за възлагане на обществена поръчка на договаряне без предварително обявление с предмет: “Абонаментно обслужване и ремонт на асансьорни уредби в обект на ИА „Военни клубове и военно-почивно дело“ – Териториален отдел – Бургас – Военен клуб - Сливен“, публикувана в Регистъра на обществените поръчки на Агенцията по обществени поръчки с №  **00515-2019-0029** и на интернет страницата на ИА „Военни клубове и военно-почивно дело“, профил на купувача, http://militaryclubs.bg/node/1385,

**Р Е Ш И Х:**

**І.** Прекратявам обществената поръчка на договаряне без предварително обявление с предмет: **“Абонаментно обслужване и ремонт на асансьорни уредби в обект на ИА „Военни клубове и военно-почивно дело“ – Териториален отдел – Бургас – Военен клуб - Сливен“.**

 **II. ОСНОВАНИЕ:** чл. 107, т. 1 от ЗОП

**III. МОТИВИ:**

На основание чл. 54, ал. 7 от ППЗОП при разглеждане на документите, свързани с личното състояние и критериите за подбор на участника, подал оферта за участие в процедурата, комисията назначена на основание заповед № 1257/11.10.2019 г., е установила следната нередност:

Не е представен Единният европейски документ за обществени поръчки (ЕЕДОП) в електронен вид, което е задължително условие, считано от 01.04.2018 г., съгласно чл. 67, ал. 4 от ЗОП и във връзка с § 29, т. 5, б. „а“ от ПЗР на ЗОП.

Същото условие e изрично разписано и в ***Раздел V „Деклариране на личното състояние и критериите за подбор“*** в поканата за участие в обществената поръчка.

 При подаване на оферта участникът декларира липсата на основанията за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП) в електронен вид. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

 В тази връзка, комисията е решила да уведоми участника, че в срок до 5 работни дни от получаването протокола от нейната работа, може да представи на комисията електронно подписан ЕЕДОП.

След изтичане на срока по чл. 54, ал. 9 от ППЗОП, на 25.10.2019 г. комисията отново се е събрала на закрито заседание да разгледа допълнително представената информация от участника.

Председателят на комисията проверил състава на присъстващите и след като е установил, че присъстват всички членове на комисията е открил заседанието, при което е констатирано следното:

Дружеството **“ГИСЕД-ДЕ” ЕООД** е получило Протокол № 1 от работата на комисията на 15.10.2019 година. Участникът е представил изисканите от него допълнителни документи на 23.10.2019 г., извън рамките на законоустановения срок от 5 (пет) работни дни от датата на получаване на протокола на комисията.

Участниците са длъжни да съблюдават сроковете и условията за подаване на оферта, посочени в поканата за участие. Неспазването на одобрените от възложителя изисквания, които са обявени в поканата за участие, има за последица отстраняването на съответния участник от процедурата.

Следва де се има в предвид, че срокът от 5 (пет) работни дни е преклузивен, и участниците трябва да вземат мерки, документите да бъдат на разположение на комисията до изтичането му. Видно от чл. 54, ал. 9 от ППЗОП, срокът започва да тече от получаването на протокола от съответния участник.

**Предвид изложеното и констатациите на комисията в Протокол № 1 с изх. № 14212/14.10.2019 г., участникът не е представил в срок заявление за участие със съдържание по чл. 39, ал. 2 от ППЗОП, поради което, на основание чл. 107, т. 1 от ЗОП, комисията ми предложи участникът да бъде отстранен от процедурата.**

 **ІI.** На основание чл. 24, ал. 1, т. 2 от ППЗОПнастоящото решение да се публикува в деня на издаването му в профила на купувача на URL адрес: http://militaryclubs.bg/node/1385.

**III.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

 **ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

 **/П/ ВАЛЕРИ СТОЯНОВ**